cyanic-selkie/wikianc huggingface dataset:
হেমলতা
কর্মজীবনে সাফল্য
১৯৭০-এর দশকের শুরুতে রবীন্দ্র জৈন বম্বে আসেন। জৈনের আগমনের পূর্বেই হেমলতা বলিউডে শতাধিক গানে কণ্ঠ দিয়েছিলেন। জৈন তাঁর সুরারোপিত প্রথম চলচ্চিত্র কাঁচ অউর হীরা (১৯৭২)-এ হেমলতার কণ্ঠ ব্যবহার করেন এবং পরবর্তী কালে রাখ অউর চিঙ্গারি (১৯৭৪), গীত গাতা চল (১৯৭৫), সালাখেঁ (১৯৭৫), ও তপস্যা (১৯৭৫) চলচ্চিত্রেও তাঁকে সুযোগ দেন, কিন্তু এই চলচ্চিত্রের গানগুলি জনপ্রিয়তা অর্জন করতে পারেনি। তবে হেমলতা, জৈনের সুরে, ফকিরা (১৯৭৬) চলচ্চিত্রের সুন কে তেরি পুকার গানে কণ্ঠ দিয়ে জনপ্রিয়তা লাভ করেন। একই বছর তিনি জৈনের সুরে রাজশ্রী প্রডাকশন্সের ব্যানারে চিতচোর চলচ্চিত্রে "তু জো মেরি সুর মেঁ" গানে কে জে যসুদাসের সাথে কণ্ঠ দেন। এই দুটি গানের জন্য তিনি শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন এবং দ্বিতীয় গানটির জন্য এই পুরস্কার অর্জন করেন। তিনি পরবর্তী কালে রাজশ্রীর একাধিক চলচ্চিত্রের গানে কণ্ঠ দেন, সেগুলো হল পহেলি (১৯৭৭), দুলহান ওহি জো পিয়া মান ভায়ে (১৯৭৭), আঁখিওঁ কে ঝরখোঁ সে (১৯৭৮), সুনয়না (১৯৭৯), নাইয়া (১৯৭৯), গোপাল কৃষ্ণ (১৯৭৯), রাধা অউর সীতা (১৯৭৯), মান অভিমান (১৯৮০), নদীয়া কে পার (১৯৮২), অবোধ (১৯৮৪), ও বাবুল (১৯৮৬)।
জৈনের সুরে তিনি আঁখিওঁ কে ঝরখোঁ সে (১৯৭৮) চলচ্চিত্রর শিরোনাম গানে কণ্ঠ দেন। বিনাকা গীতমালা বেতার অনুষ্ঠান অনুসারে এটি ১৯৭৮ সালের সবচেয়ে জনপ্রিয় গান। এই গানের জন্য তিনি শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। এই বছরে তিনি প্রথমবারের মত আনন্দজী-কল্যাণজীর সুরে মুকাদ্দর কা সিকান্দর চলচ্চিত্রে "ওয়াফা জো না কি" গানে তাঁর প্রতিভা প্রদর্শন করেন।
সুনয়না (১৯৭৯) চলচ্চিত্রের "মেঘা, ও রে মেঘা" গানে কণ্ঠ দিয়ে পুনরায় ফিল্মফেয়ার পুরস্কারের মনোনয়ন লাভ করেন। আপ তো অ্যায়সে না থে (১৯৮০) চলচ্চিত্রের "তু ইস তরহা সে" গানের জন্য তিনি টানা তৃতীয়বারের মত শ্রেষ্ঠ নারী নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। ১৯৮১ সালে গুজরাতি চলচ্চিত্র অমর রহে তারো চান্দলো-এ তাঁর গাওয়া "শঙ্কর তারি জাতামা" ও "ওম নম শিবায়" গানগুলি জনপ্রিয়তা লাভ করে।
হেমলতা শ্রী মাতাজী নির্মলা দেবীকে উৎসর্গীকৃত জৈনের ক্যাসেট অ্যালবাম সহজ ধারা (১৯৯১)-এর গানে কণ্ঠ দেন এবং ১৯৯২ সালের জুলাইয়ে বেলজিয়ামের ব্রাসেলসে দুটি কনসার্টে এই অ্যালবামের গান পরিবেশন করেন। ১৯৯০-এর দশকে তিনি দূরদর্শন থেকে নিমন্ত্রণ পান। রবীন্দ্র জৈনের সুরে তাঁর ও কে জে যেসুদাসের দ্বৈতকন্ঠে "তিস্তা নদী সি তু চঞ্চলা" এবং একক "সাথ জো তেরা ইউঁ পায়া" গান দুটি প্রায়ই বিভিন্ন অনুষ্ঠানের মধ্যবর্তী সময়ে দূরদর্শনে প্রচারিত হত।
স্বাধীনতা
thumb|250x250px|১৭৭৬ সালে পূর্ব উপকূলে ১৩শ ব্রিটিশ উপনিবেশে [[উত্তর আমেরিকা স্বাধীনতার ঘোষণাপত্র।]] thumb|250x250px| ১৮১৮ সালের [[দক্ষিণ আমেরিকা|দক্ষিণ আমেরিকার চিলির স্পেনীয় উপনিবেশের বিরুদ্ধে স্বাধীনতাপত্র।]] স্বাধীনতা হলো একটি এমন বিশেষণ, যা একটি জাতি, দেশ বা রাষ্ট্রের ক্ষেত্রে একটি বিশেষ অবস্থান বোঝায়; যেখান তাদের নিজস্ব শাসনব্যবস্থা ও আঞ্চলিক সার্বভৌমত্ব থাকবে। স্বাধীনতার বিপরীত হচ্ছে পরাধীনতা। তবে স্বাধীনতা কোনো অর্থেই যা খুশি তাই করা বোঝায় না। স্বাধীনতা সুদীর্ঘ বিপ্লব বা সহিংসতা যেভাবেই হোক, এর উদ্দেশ্য থাকে সার্বভৌমত্ব অর্জন করা। যদিও কিছু বিপ্লবের উদ্দেশ্য ও লক্ষ্য থাকে জাতীয় স্বাধীনতা অর্জন; তবে অধিকাংশই শুধুমাত্র ক্ষমতা লাভের উদ্দেশ্যে সংঘটিত হয়।
স্বায়ত্তশাসনও এক ধরনের স্বাধীনতা, যেখানে কেন্দ্রীয় কর্তৃপক্ষ অনেক কিছু নিয়ন্ত্রণ করে থাকে এবং নিজের কর্তৃত্বও বজায় রাখতে সক্ষম হয়।
ঐতিহাসিকভাবে স্বাধীনতা ঘোষণার প্রধান তিনটি সময়কাল আছে: একটি দেশ বা রাজ্যের স্বাধীনতা লাভ করার অনেক উদ্দেশ্য থাকে। স্বাধীনতা লাভের উপায়গুলোর মধ্যে শান্তিপূর্ণ প্রতিবাদ (যেমন : ভারত স্বাধীনতা আন্দোলন) থেকে শুরু করে সহিংসতা পর্যন্ত হতে পারে (যেমন: বিভিন্ন দেশের গৃহযুদ্ধ)।
প্রবন্ধ নোট
The dates of independence, as they have been ported into many articles from the CIA World Factbook are defined as follows:
লাউভ
আরি স্টেপ্রান্স লেফ (জন্ম আগস্ট ৮, ১৯৯৪), তার মঞ্চনাম লাউভ নামে পরিচিত, হলেন একজন মার্কিন সঙ্গীতঙ্গ। ২০১৫ সালে তার লস্ট ইন দ্য লাইট প্রথম আত্বপ্রকাশকারী ইপি বা ছোট আকারের অ্যালবাম, প্রকাশ পায়। তিনি তার প্রকাশিত দুটি একক "আই লাইক মি বেটার", এবং "দ্য আদার"-এর জন্য সবচেয়ে বেশি পরিচিত।
প্রাথমিক জীবন
লেফের জন্ম, ১৯৯৩ সালে মার্কিন যুক্তরাষ্ট্রের ক্যালিফোর্নিয়া রাজ্যের সান ফ্রান্সিসকো শহরে। একজন শিশু হিসেবে, তিনি সঙ্গীতের প্রতি আগ্রহী ছিলেন এবং মাত্র ১১ বছর বয়সে কীভাবে গিটার বাজাতে হয় তা শেখার পূর্বে তিনি পিয়ানো এবং বেহালা বাজানো শিখেছিলেন। মাত্র ১৪ বছর বয়সে, তিনি প্রেম এবং বিচ্ছেদের গান লেখায় মত্ত ছিলেন, যেখানে তার পূবে কোন প্রেম বা ভালবাসার সম্পর্কই ছিল ননা। মার্কিন যুক্তরাষ্ট্রের পেন্সিল্‌ভেনিয়া রাজ্যের ওয়েনে নামক শহরতলিতে অবস্থিত "রাডমোর মিডল স্কুল" শেষ করার পর তিনি হাই স্কুলে পড়াশোনা করেন, যেখানে তিনি কয়েকটি ব্যান্ডের হয়ে গান পরিবেশন করেন এবং ''ইলেক্ট্রনিক মিউজিক"-এ মনোযোগ দেবার পর্বে জাজ সঙ্গীত নিয়ে পড়াশোনা করেন।
মইনুদ্দিন চিশতী
সুলতান-উল-হিন্দ, খাজা মইনুদ্দিন চিশতী (উর্দু/) (,چشتی - Čištī) (ششتى - চিশতী) ছিলেন একজন পারস্য সুন্নি মুসলিম প্রচারক ও সৈয়দ, তপস্বী, ধর্মীয় পণ্ডিত, দার্শনিক, সুফি সাধক এবং সিস্তানের রহস্যবাদী, যিনি শেষ পর্যন্ত ১৩ শতকের প্রথম দিকে ভারতীয় উপমহাদেশে বসতি স্থাপন করেছিলেন, যেখানে তিনি সুন্নি রহস্যবাদের বিখ্যাত চিশতিয়া তরিকার প্রচার করেছিলেন। তিনি ১১৪২ সালে জন্মগ্রহণ করেন ও ১২৩৬ সালে পরলোকগমন করেন। তিনি গরিবে নেওয়াজ (غریب نواز) নামেও পরিচিত। মইনুদ্দিন চিশতীই উপমহাদেশে প্রথম এই ধারা প্রতিষ্ঠিত ও পরিচিত করেন। তিনি ভারতে চিশতী ধারার মাধ্যমে আধ্যাত্মিক ধারা বা সিলসিলা এমনভাবে পরিচিত করেন; পরবর্তীতে তার অনুসারীরা যেমন, কুতুবউদ্দিন বখতিয়ার কাকী, বাবা ফরিদ, নিজামুদ্দিন আউলিয়া সহ (প্রত্যেকে ক্রমানুযায়ী পূর্ববর্তীজনের শিষ্য) আরও অনেকে ভারতের ইতিহাসে এই সুফি ধারাকে এক অনন্য উচ্চতায় নিয়ে যান।
লাউভ
প্রাথমিক জীবন
জেফ, নিউ ইয়র্ক শহরে অবস্থিত নিউ ইয়র্ক বিশ্ববিদ্যালয় থেকে সঙ্গীত প্রযুক্তি বিষয়ের উপর স্নাতক করেন।
কর্ম জীবন
তার কলেজে পড়াকালীন সময়ে, লেফ তার ব্যক্তিগত তীব্রতরতার গান লেখার ধরন থেকে বিচ্যুত হন এবং অন্যান্য সঙ্গীত শিল্পীদের জন্য সঙ্গীত রচনা এবং প্রযোজনায় মনোযোগ দেন। কিন্তু তিনি বিশ্ববিদ্যালয়ের দ্বিতীয় বর্ষের ছাত্র থাকাকালীন সময়ে, মার্কিন গায়ক পল সায়মন-এর সাথে এক ব্যাখ্যামূলক সাক্ষাৎকারে তিনি হোচট খান, যেটিতে সায়মন তার সঙ্গীত-রচনাকে তার অন্তঃস্থুল চাপা অনুভূতিগুলি উন্মুক্ত করার একটি প্রক্রিয়ার পদ্ধতি হিসেবে আখ্যা দেন।
মইনুদ্দিন চিশতী
প্রারম্ভিক জীবন ও নেপথ্য
ধারণা করা হয়, খাজা মইনুদ্দিন চিশতী ৫৩৭ হিজরী/১১৪২ খ্রিষ্টাব্দে পূর্ব পারস্যের সিস্তান রাজ্যের সানজারে জন্মগ্রহণ করেন। তিনি পারস্যে বেড়ে উঠেন। পনেরো বছর বয়সে তার পিতা-মাতা মৃত্যুবরণ করেন। তার পিতার নাম গিয়াসউদ্দিন এবং মাতার নাম বিবি উম্মালওয়ারা (ওরফে বিবি মাহে-নূর), ছিলেন সৈয়দ বা মুহাম্মদ (দ.)-এর বংশধর, তার নাতি হাসান এবং হোসাইনের মাধ্যমে। তিনি তার পিতার কাছ থেকে একটি বাতচক্র (উইন্ডমিল) ও একটি ফলের বাগান উত্তরাধিকারসূত্রে লাভ করেন। কিংবদন্তি অনুসারে, একদিন তিনি তার ফলবাগানে জল দিচ্ছিলেন তখন তার ফলবাগানে আসেন বিখ্যাত সুফি শেখ ইবরাহিম কুন্দুজী (কুন্দুজী নামটি জন্মস্থান কুন্দুজ থেকে এসেছে)। যুবক মইনুদ্দিন তটস্থ হয়ে যান এবং কুন্দুজীকে কিছু ফল দিয়ে আপ্যায়ন করেন। এর প্রতিদানস্বরূপ কুন্দুজী মইনুদ্দিনকে এক টুকরা রুটি দেন ও তা খেতে বলেন। এর পর তিনি তার সম্পত্তি এবং অন্যান্য জিনিসপত্র গরীবদের মাঝে বিতরণ করে দেন। এরপর তিনি বিশ্বের মায়া ত্যাগ করে জ্ঞানার্জন ও উচ্চ শিক্ষার জন্য বুখারার উদ্দেশ্যে যাত্রা করেন। তিনি বুখারা এবং সমরকন্দের সেমিনারিতে ভর্তি হন এবং (সম্ভবত) মুহাম্মদ আল-বুখারি (মৃত্যু ৮৭০) এবং আবু মনসুর আল-মাতুরিদি (মৃত্যু ৯৪৪) এর মাজার পরিদর্শন করেন, যা ইসলামি বিশ্বের ব্যাপকভাবে সম্মানিত ব্যক্তিত্ব।
ইরাক ভ্রমণের সময়, নিশাপুর জেলায়, তিনি বিখ্যাত সুন্নি রহস্যবাদী খাজা উসমান-এর সাথে দেখা করেছিলেন, যিনি তাকে দীক্ষা দিয়েছিলেন। বিশ বছরেরও বেশি সময় ধরে তার আধ্যাত্মিক পথপ্রদর্শকের সাথে পরবর্তী অঞ্চল থেকে অঞ্চলে ভ্রমণে, মঈনুদ্দিন সেই সময়কালে তার নিজস্ব স্বাধীন আধ্যাত্মিক ভ্রমণও চালিয়ে যান। তার স্বাধীন বিচরণে মঈনুদ্দিন সেই যুগের অনেক উল্লেখযোগ্য সুন্নি রহস্যবাদীদের সাথে সাক্ষাৎ করেন, যার মধ্যে ছিলেন আবদুল কাদের জিলানী (মৃত্যু ১১৬৬) এবং নাজমুদ্দিন কুবরা (মৃত্যু ১২২১), পাশাপাশি নাজিব আল-দীন আবদ-আল-কাহির সোহরাওয়ার্দী, আবু সাঈদ তাবরিজি, এবং আবদ আল-ওয়াহিদ গজনবীও ছিলেন, যাদের সবাই সুন্নি ঐতিহ্যের সবচেয়ে সম্মানিত সুফি সাধক ছিলেন।
লাউভ
কর্ম জীবন
লেফ তার "আই মেট ইউ হোয়েন আই ওয়াজ এইটিন" শীর্ষক প্রথম কোন বিশ্বভ্রমণে যাত্রা শুরু করেছেন। যেটি ২০১৮ সালের, ১৮ই জানুয়ারী মাসে মার্কিন যুক্তরাষ্ট্রের ওয়াশিংটন রাজ্যের সিয়াটল শহর থেকে শুরু হয়েছে।
সফর সমূহ
মূল গায়ক হিসেবে
সাহায্যকারী হিসেবে
মইনুদ্দিন চিশতী
সুফি দীক্ষা
খাজা মঈনুদ্দীন চিশতী বোখারা থেকে নিশাপুরে আসেন। সেখানে চিশতীয়া তরীকার অপর প্রসিদ্ধ সুফি সাধক খাজা উসমান হারুনীর নিকট মুরীদ হন/শিষ্যত্ব গ্রহণ করেন। তার সেবায় ২০ বছর একাগ্রভাবে নিয়োজিত ছিলেন। পরে উসমান হারুনী তাকে খিলাফত বা সুফি প্রতিনিধিত্ব প্রদান করেন।
ভ্রমণ
খাজা মঈনুদ্দীন চিশতী বহু দেশ ভ্রমণ করেন। তৎকালীন বিভিন্ন জ্ঞানী, গুণী, পণ্ডিত, দার্শনিকসহ অসংখ্য সুফি সাধকের সাথে সাক্ষাত করেন বলে নানা গ্রন্থে তথ্য পাওয়া যায়। তিনি ইরাকের বাগদাদে আবদুল কাদির জিলানীর সাহচর্যে ৫৭ দিন অবস্থান করেন। তার জীবনীতে বর্ণিত আছে যে, এ সময় আব্দুল কাদির জিলানী তাকে উদ্দেশ্য করে বলছিলেন, ইরাকের দায়িত্ব শায়েক শিহাবুদ্দীন সোহরাওয়ার্দীকে আর হিন্দুস্থানের দায়িত্ব আপনাকে দেওয়া হলো। তিনি আরব হতে ইরাক, ইরান, আফগানিস্তান হয়ে প্রথমে লাহোর পরে দিল্লী হয়ে আজমিরে বসতি স্থাপন করেন।
ধর্ম প্রচার
খাজা মঈনুদ্দীন চিশতী ছিলেন ভারতীয় উপমহাদেশে ইসলাম প্রচারে কিংবদন্তিতুল্য একজন ঐতিহাসিক সুফি ব্যক্তিত্ব। তিনি স্বীয় পীর উসমান হারুনীর নির্দেশে ভারতে আগমন করে মানুষকে ইসলামের দাওয়াত দেন এবং তারই মাধ্যমে বহু লোক ইসলাম গ্রহণ করেন। তার বিখ্যাত একটি গ্রন্থ হল "আনিসুল আরওয়াহ"।
আধ্যাত্মিক ধারা
তার আধ্যাত্মিক ধারা ঐতিহ্যগতভাবে নিম্নরূপ:
খেলাফত প্রদান
তিনি কুতুবুদ্দীন বখতিয়ার কাকীকে খিলাফতের দায়িত্ব অর্পণ করে সিলসিলার ধারাবাহিকতা অব্যাহত রাখেন।
মৃত্যু
খাজা মঈনুদ্দীন চিশতী ৬৩৩ হিজরীর ৫ রজব দিবাগত রাত অর্থাৎ ৬ রজব সূর্যোদয়ের সময় ইনতিকাল করেন। তখন তার বয়স হয়েছিল ৯৭ বছর। বড় ছেলে খাজা ফখরুদ্দীন চিশতী তার নামাজে জানাজায় ইমামতি করেন। প্রতিবছর ১লা রজব হতে ৬ রজব পর্যন্ত আজমির শরীফে তার সমাধিস্থলে ওরস অনুষ্ঠিত হয়। নানা ধর্ম, বর্ণ ও গোত্রের মানুষ পৃথিবীর বিভিন্ন দেশ হতে সমবেত হয়।
চিত্রশালা
thumb|খাজা মইনুদ্দীন চিশতীর মধ্যবয়সের একটি চিত্র
মন্তেশ্বর
মন্তেশ্বর হলো পূর্ব ভারতে অবস্থিত পশ্চিমবঙ্গ রাজ্যের বর্ধমান বিভাগের অন্তর্গত পূর্ব বর্ধমান জেলার কালনা মহকুমার মন্তেশ্বর সমষ্টি উন্নয়ন ব্লকের একটি গ্রাম তথা গ্রাম পঞ্চায়েত।
ইতিহাস
রাঢ় বাংলায় দামোদর নদ ও অজয় নদের মধ্যবর্তী দোয়াব অঞ্চলটি মূলত গোপভূম নামে পরিচিত। বাংলায় মুসলিম আগমনের পূর্বে এই অঞ্চলটি বহু বছর ধরে সদগোপ রাজাদের দ্বারা শাসিত হতো। পরবর্তীকালে এই গোপভূম অঞ্চলটিকে শেরগড়, সেলিমপুর, সেনপাহাড়ী পরগণা ইত্যাদি প্রশাসনিক বিভাগে বিভক্ত করা হয়। তারা অমরারগড় থেকে রাজ্য শাসন করলেও পরবর্তীকালে তাদের থেকে দুটি অংশ বিচ্ছিন্ন হর দামোদর নদের তীরে ভরতপুর এবং কাঁকসাতে নতুন রাজবাড়ী তৈরী করেন। শূরা রাজারা কোনোভাবে ঐ অঞ্চলে পৌরাণিকভাবে নিজ আধিপত্য বিস্তার করতে সক্ষম হন। মনে করা হয় যে তারা খ্রিস্টীয় চতুর্থ শতাব্দীর শেষের দিক থেকে একাদশ শতাব্দী অবধি ঐ অঞ্চলে শাসন করেছিলেন। তারা উত্তর রাঢ়ের সিংহেশ্বর ও গড় মান্দারণে বসতি স্থাপন করেছিলেন বলে মনে করা হয়। এই পরিবারেরই আরেকটি শাখা বর্তমান পূর্ব বর্ধমান জেলা বর্ধমানে এসে বসতি গড়ে তোলে। শূর বংশের প্রবর্তক আদি শূরের পুত্র ভূ শূরে রাজধানী ছিলো বর্তমান বর্ধমানের মন্তেশ্বর থানার অন্তর্গত শূরনগর বা সুরোগ্রামে।
ইছাই ঘোষের বিষয়ে পড়ুন - গৌরাঙ্গপুর
ভূমিরূপ
মন্তেশ্বর বর্ধমান জেলার মধ্যাঞ্চলের বন্যাপ্রবণ বর্ধমান সমতল ভূমি ও পললভূমির ওপর অবস্থিত।
পুলিশ ফাঁড়ি
সমগ্র মন্তেশ্বর সমষ্টি উন্নয়ন ব্লকটি মন্তেশ্বর পুলিশ ফাঁড়ির রক্ষনাবেক্ষণে শাসনাধীন। এটি প্রায় সাড়ে তিনশ বর্গ কিলোমিটার জুড়ে বিস্তৃত।
বৃটিশরা যখন প্রথম ১৮৬০ খ্রিস্টাব্দে জেলাগুলিকে মহকুমা স্তরে বিভক্ত করেন তখন মন্তেশ্বর ছিলো কালনা বিভাগীয় পুলিশ থানাটির অধীনে। ১৯১০ খ্রিস্টাব্দে পিটারসনের লেখা "ডিস্ট্রিক্ট গ্যাজেটিয়ার" বইটিতেও মন্তেশ্বরের উল্লেখ রয়েছে।
ব্লক সদর
মন্তেশ্বর সমষ্টি উন্নয়ন ব্লকের সদরটি মন্তেশ্বরে অবস্থিত।
পরিবহন
খড়ি নদীর ওপর মালডাঙা ও মন্তেশ্বরের মধ্যে সংযোগ স্থাপনকারী একটি সেতু রয়েছে।
শিক্ষা
১৯৮৬ খ্রিস্টাব্দে মন্তেশ্বরে ডাঃ গৌরমোহন রায়চৌধুরী মহাবিদ্যালয় স্থাপিত হয়। কলেজটিতে বাংলা, ইংরাজী, সংস্কৃত, ইতিহাস, ভূগোল, রাষ্ট্রবিজ্ঞান, দর্শন ও গণনশাস্ত্র নিয়ে স্নাতক পাশ করার সুযোগ রয়েছে।
ভারত সরকারের কুটীর, ক্ষুদ্র এবং মাঝারি উদ্যোগ মন্ত্রকের অনুমোদিত ইম্পেরিয়াল ইন্সটিটিউট অব ডিজাইন সংস্থাটি মন্তেশ্বরে অবস্থিত।
ধর্মঠাকুর, গাজন ও চামুণ্ডা উৎসব
মন্তেশ্বরের বৈশাখী পূর্ণিমার সময় রীতি অনুযায়ী নিয়ম করে দুটি ধর্মঠাকুরের অনুষ্ঠান ও চৈত্রের শেষে একটি গাজনের আয়োজন করা হয়। মন্তেশ্বরের চামুণ্ডার উৎসব যথেষ্ট প্রসিদ্ধ ও সুখ্যাত। সমাজের সমস্ত স্তরের মানুষ প্রতিটি অনুষ্ঠানে অংশগ্রহণ করে এবং নিষ্ঠাসহ সমস্ত রীতিনীতি পালন করে। মন্দির থেকে বিগ্রহ বাইরে নিয়ে এসে খোলা আকাশের নিচে এই অনুষ্ঠানগুলি সম্পন্ন হয়। ধর্মপ্রচারক ও মন্দিরের পূজারীদের কিঁধে করে বাগ্রহটি সারা গ্রামে ঘোরানো হয়। এসময় অনেক পশুবলিও দেওয়া হয়। পণ্ডিতদের মতে এই উৎসবের মধ্যে দিয়ে গ্রামের পুরাতন অনার্য নিয়মাবলীরই প্রকাশ ঘটে। এছাড়াও মন্তেশ্বরে শিব, সিদ্ধেশ্বরী দেবীর মন্দির রয়েছে।
শ্রীপাট দেনুর
দেনুর গ্রামটি মন্তেশ্বর থেকে ৬-৭ কিলোমিটার ও কাটোয়া থেকে ২৮ কিলোমিটার দূরে অবস্থিত। চৈতন্য মহাপ্রভুর অন্যতম শিষ্য শ্রীপাদ কেশব ভারতী এবং পরবর্তীকালে মধ্যযুগীয় ও পদাবলী সাহিত্যের বিখ্যাত কবি বৃন্দাবন দাস ঠাকুর এই দেনুর গ্রামে জন্মগ্রহণ করেছিলেন। এই গ্রামেই রয়েছে টেরাকোটার সুন্দর কারুকার্য যুক্ত দেনুরেশ্বর শিবের মন্দির। বৃন্দাবন দাস ঠাকুরের মন্দিরে দেবী দুর্গার মহিষমর্দিনী মূর্তি এবং চৈতন্য মহাপ্রভুর মূর্তি শাক্ত ও বৈষ্ণব ধারার মেলবন্ধন ঘটিয়েছে।
কাত্যায়নী দাস ভট্টাচার্য
কাত্যায়নী দাস ভট্টাচার্য (১৯১৭-১৯৬৬) একজন ভারতীয় পণ্ডিত এবং ভারতীয় ও পাশ্চাত্য দর্শনের একজন দার্শনিক ছিলেন।
প্রাথমিক জীবন এবং শিক্ষা
১৯১৭ সালের ১৭ ই অক্টোবর (কারও মতে ১ সেপ্টেম্বর ১৯১৮), আয়ুর্বেদ চিকিৎসক ভুবনেশ্বর ভট্টাচার্য এবং শৈলজা দেবীর ঘরে জন্মগ্রহণ করেন, কাত্যায়নী দাস ১৯৩৬ এবং ১৯৩৯ সালে যথাক্রমে বৃন্দাবন কলেজ (বর্তমানে বৃন্দাবন সরকারী কলেজ) থেকে চুনতা এবং ইন্টারমিডিয়েট আর্টস এক্সামিনেশন (আইএ) এর তার গ্রামের স্কুল থেকে ম্যাট্রিকুলেশন পরীক্ষায় উত্তীর্ণ হন। ইন্টারমিডিয়েট পরীক্ষায়, তিনি কলকাতা বিশ্ববিদ্যালয়ে যুক্তিবিজ্ঞানে প্রথম স্থান অর্জন করেন এবং বিশ্ববিদ্যালয় কর্তৃক সারদাপ্রসাদ পুরস্কার লাভ করেন। এর মধ্যে, তিনি পণ্ডিত সুরেন্দ্র চন্দ্র তারকা-সাংখ্য-বেদান্তের অধীনে এক বছর (১৯৩৬-৩৭) সংস্কৃতে ঐতিহ্যবাহী কোর্স করেছিলেন। যদিও তিনি হবিগঞ্জের কলেজে ইংরেজি সাহিত্য (অনার্স) অধ্যয়ন শুরু করেন, তবে ইন্টারমিডিয়েট পরীক্ষায় যুক্তিবিজ্ঞান এবং সংস্কৃতে তার অভিনয় তাকে দর্শনের কোর্স পরিবর্তন করতে পরিচালিত করে।যদিও তিনি হবিগঞ্জের কলেজে ইংরেজি সাহিত্য (অনার্স) অধ্যয়ন শুরু করেন, তবে ইন্টারমিডিয়েট পরীক্ষায় যুক্তিবিজ্ঞান এবং সংস্কৃতে তার অভিনয় তাকে দর্শনের কোর্স পরিবর্তন করতে পরিচালিত করে। ডঃ শ্যামাপ্রসাদ মুখোপাধ্যায়, যিনি সেই সময়ের একজন রাজনৈতিক ব্যক্তিত্ব এবং শিক্ষাবিদ ছিলেন, তিনি এই যুবকের প্রতি আগ্রহ দেখিয়েছিলেন এবং জোর দিয়েছিলেন যে কাত্যায়নদাস কলকাতায় চলে যান এবং আশুতোষ কলেজে ভর্তি হন (তার বাবা স্যার আশুতোষ মুখোপাধ্যায়ের নামানুসারে) দর্শনে অনার্স সহ বিএ কোর্সে ভর্তি হন। অধ্যাপক কালিদাস সেন, যিনি সেই সময় আশুতোষ কলেজের অধ্যক্ষ ছিলেন, তিনি কাতিয়ানিদাসকে সমর্থন ও উৎসাহ দিয়েছিলেন। কলেজের ছাত্র হিসেবে তিনি কলেজ ম্যাগাজিনে পাণ্ডিত্যপূর্ণ প্রবন্ধ লিখতে শুরু করেন। "হাসির মনোবিজ্ঞানে এক ঝলক",,  "ইস ফ্রি উইল এ ফ্যাক্ট?" । তিনি ১৯৪১ সালে কলকাতা বিশ্ববিদ্যালয়ে প্রথম শ্রেণীতে প্রথম স্থান অর্জনে সফল হন এবং বিশ্ববিদ্যালয় কর্তৃক রামতনু লাহিড়ী স্বর্ণপদক, হেমন্ত কুমার স্বর্ণপদক এবং কেশব চন্দ্র সেন স্বর্ণপদক লাভ করেন। এরপর তিনি ১৯৪৩ সালে কলকাতা বিশ্ববিদ্যালয়ের এমএ (দর্শন) পরীক্ষায় রেকর্ড নম্বর নিয়ে প্রথম শ্রেণিতে প্রথম স্থান অর্জন করেন এবং বিশ্ববিদ্যালয় স্বর্ণপদক এবং অন্যান্য পদক ও পুরস্কার লাভ করেন।
পেশাদারী কর্মজীবন
একজন ছাত্র হিসাবে এবং পরবর্তীকালে একজন শিক্ষক হিসাবে, কাত্যায়নীদাস একাডেমিক দার্শনিক ডক্টর সুরেন্দ্রনাথ দাশগুপ্তের দৃষ্টি আকর্ষণ করেছিলেন, যিনি এমএ-তে তাঁর ছাত্রকে এমন একজন হিসাবে বর্ণনা করেছিলেন যে "সে প্রথম শ্রেণীর এমএ থেকে অনেক বেশি জানে বলে মনে হয়"
তাঁর প্রবন্ধগুলি "সাংখ্য দর্শনে সূক্ষ্ম দেহের ধারণা", "পশ্চত্য দর্শনে ঈশ্বরের অস্তিত্ব বিচার" (পশ্চিমা দার্শনিক চিন্তাধারায় ঈশ্বরের অস্তিত্ব নিয়ে আলোচনা) 1950-এর দশকে এই বিষয়ে গুরুত্বপূর্ণ অবদান ছিল।  তাঁর অন্যান্য অবদানের মধ্যে রয়েছে "আলেকজান্ডারের দর্শনে উত্থানের তত্ত্ব", "আলেকজান্ডারের দর্শনে চরম সভা", "শঙ্করা বেদান্তে সহায়কের প্রকৃতি এবং কার্যকারিতা", পাশ্চত্য মানবজ্ঞানে। moner swarup (পশ্চিমী মনোবিজ্ঞানে মনের পরিচয়)। মূল সংস্কৃত থেকে কাত্যায়নীদাসের অনূদিত রচনার মধ্যে "ঈশ্বরকৃষ্ণের সাংখ্যকারিকা " অন্তর্ভুক্ত ছিল, একটি অস্পষ্ট সংস্কৃত পাঠ, যা খ্রিস্টীয় তৃতীয় শতাব্দীতে সাংখ্য দর্শনে, ইংরেজিতে দেওয়া হয়েছিল। সাধারণ পাঠকদের জন্য লেখা তার কিছু লেখা যেমন। " ভাবদার তত্পর্য ও প্রকরভেদ" (আদর্শবাদের তাৎপর্য ও শ্রেণীবিভাগ), "পশ্চত্য দর্শনে আমারাতওয়ার বিচার" (পশ্চিমী দার্শনিক চিন্তাধারায় জীবনের ধারাবাহিকতার ধারণার ওপর আলোচনা), "জাদের স্বরূপ জিঙ্গ্যাসার ইতিহাস" (ইতিহাস) নির্জীব বস্তুর পরিচয় নিয়ে প্রশ্ন করা), "প্রাণের স্বরূপ জিঙ্গ্যাসার ইতিহাস" (জীবন্ত বস্তুর পরিচয়কে প্রশ্নবিদ্ধ করার ইতিহাস), বাংলা দৈনিক আনন্দবাজার পত্রিকা এবং কলকাতার অন্যান্য পত্রিকায় প্রকাশিত হয়েছিল।
দ্য সোসাইটি ফর ইন্ডিয়ান ফিলোসফি অ্যান্ড রিলিজিয়ন, এলকিন্স, ওয়েস্ট ভার্জিনিয়া, ইউএসএ তাদের জার্নাল অফ ইন্ডিয়ান ফিলোসফি অ্যান্ড রিলিজিয়নে কাত্যায়নীদাস ভট্টাচার্যের সংগৃহীত রচনা প্রকাশ করেছে যার মধ্যে "ধর্মীয় চেতনা", "ধর্মের প্রয়োজনীয়তা" বিষয়ক প্রবন্ধ অন্তর্ভুক্ত ছিল। ", "কিয়ের্ডের ধর্মের দর্শন: বৈজ্ঞানিক চিকিত্সার প্রতি আপত্তি", "জীবনের দর্শনে সমসাময়িক প্রবণতা" এবং "আলেকজান্ডারের দর্শনে ঈশ্বর"।
কাত্যায়নীদাস কলকাতার আশুতোষ কলেজে শিক্ষকতা শুরু করেন। ১৯৪৮ সালে পশ্চিমবঙ্গ শিক্ষা পরিষেবায় যোগদানের পর, যোগদানের আগে তিনি প্রথমে কৃষ্ণনগর সরকারি কলেজে এবং তারপর কোচবিহারের ভিক্টোরিয়া কলেজে (বর্তমানে আচার্য ব্রজেন্দ্র নাথ সিল কলেজ নামে পরিচিত) এবং সেন্ট্রাল কলকাতা কলেজে (বর্তমানে মৌলানা আজাদ কলেজ নামে পরিচিত) পদে নিয়োগ পান। 1959 সালের জুলাই মাসে প্রেসিডেন্সি কলেজ, কলকাতা (বর্তমানে প্রেসিডেন্সি বিশ্ববিদ্যালয় নামে পরিচিত)। একই সাথে, তিনি কলকাতা বিশ্ববিদ্যালয়ে সম্মানসূচক বক্তৃতা দিয়েছিলেন।
ব্যক্তিগত জীবন
কাত্যায়নীদাস ভারতীয় শাস্ত্রীয় সঙ্গীতের একজন গুণী ব্যক্তিত্ব ছিলেন এবং তবলা ভালো বাজাতেন। এক সময়ে তিনি বাংলা সাংস্কৃতিক জার্নাল জয়ন্তী সম্পাদনা করেন যা প্রথমে চুনতা ( ব্রাহ্মণবাড়িয়া ) এবং পরে কলকাতা থেকে প্রকাশিত হয়। তাঁর বড় ভাই, বীরেশ্বর ভট্টাচার্য, ১৯৪০-এর দশকে ভারতের স্বাধীনতা সংগ্রামের পটভূমিতে রচিত মুক্তির ডাক (স্বাধীনতার আহ্বান) উপন্যাসের লেখক। কাত্যায়নীদাস ১৯৪৮ সালে প্রিয়নাথ ভট্টাচার্য এবং বিদ্যাকুটের সুধাবালা দেবীর কন্যা উমা ভট্টাচার্যের সাথে বিবাহ বন্ধনে আবদ্ধ হন। এই দম্পতির চার পুত্র ছিল অমিতাভ, নিরঞ্জন, সুগত এবং গৌতম, যারা সকলেই পরবর্তীকালে তাদের নিজ নিজ কর্মক্ষেত্রে নিজেদের প্রতিষ্ঠিত করেছিলেন। কাত্যায়নীদাস ১৯৬৬ সালের ২৬ অক্টোবর ৪৯ বছর বয়সে মারা যান।
২০২২ জিম্বাবুয়ে পুরুষ ক্রিকেট দলের অস্ট্রেলিয়া সফর
জিম্বাবুয়ে পুরুষ ক্রিকেট দল ২০২২ সালের আগস্ট ও সেপ্টেম্বর মাসে তিনটি একদিনের আন্তর্জাতিক (ওডিআই) ম্যাচ খেলার জন্য অস্ট্রেলিয়া সফর করে। ম্যাচগুলো ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের অংশ হিসেবে খেলা হয়। ২০০৩ সালের পর এটিই ছিল জিম্বাবুয়ে দলের প্রথম অস্ট্রেলিয়া সফর। প্রাথমিকভাবে সিরিজটি ২০২০ সালের জুন মাসে অনুষ্ঠিত হওয়ার কথা থাকলেও কোভিড-১৯ মহামারির কারণে সিরিজটি স্থগিত করা হয়। ২০২২ সালের মে মাসে ক্রিকেট অস্ট্রেলিয়া (সিএ) সফরের সূচি নিশ্চিত করে। সিরিজের সবগুলো ম্যাচ টাউনসভিলের রিভারওয়ে স্টেডিয়ামে অনুষ্ঠিত হয়।
সিরিজে অস্ট্রেলিয়া ২–১ ব্যবধানে জয়ী হয়।
দলীয় সদস্য
জিম্বাবুয়ে দলে জন মাসারা ও তানাকা চিভাংগাকে রিজার্ভ খেলোয়াড় হিসেবে রাখা হয়। প্রথম ওডিআই ম্যাচের পর অস্ট্রেলিয়া দলে জশুয়া ইংলিসকে যুক্ত করা হয়।
নাম্বার ওয়ান শাকিব খান
নাম্বার ওয়ান শাকিব খান হল বদিউল আলম খোকন পরিচালিত একটি বাংলা সামাজিক এ্যাকশনধর্মী চলচ্চিত্র। এটি ২০১০ সালের ১১ সেপ্টেম্বর তারিখে ঈদ-উল-ফিতর এর সময়ে মুক্তি পায়।২০১২ সাল পর্যন্ত সবচেয়ে বেশি আয় করা বাংলাদেশী চলচ্চিত্র। চলচ্চিত্রটিতে শাকিব খান নাম ভূমিকায় অভিনয় করেছেন এবং ৬০% কাজ শুটিং এর কাজ ব্যাংককে করা হয়।
কাহিনি সংক্ষেপ
নাম্বার ওয়ান শাকিব খান হল বদিউল আলম খোকন পরিচালিত একটি বাংলা সামাজিক এ্যাকশধর্মী ছবি। ছবিতে একটি যুবক তার নিজের পায়ে দাঁড়াতে যে বিভিন্ন সংগ্রামের মুখোমুখি হয় তার​​ উপর দৃষ্টি দেওয়া হয়েছে। জনপ্রিয় চলচ্চিত্র অভিনেতা শাকিব খান নাম ভূমিকায় অভিনয় করছেন। এছাড়াও অপু বিশ্বাস, নতুন, আলীরাজ, সাদেক বাচ্চু সহ আরও অনেকে রয়েছেন।
সাউন্ডট্র্যাক
নাম্বার ওয়ান শাকিব খান ছবির গান লিখেছেন আলী আকরাম শুভ। ২০১০ সালে ছবির প্রায় সবকটি গান জনপ্রিয়তা অর্জন করেছিল।
বক্স অফিস
চলচ্চিত্রটি প্রথমদিকে ৭৫টি সিনেমা হল এবং কয়েক সপ্তাহ ধরে পর্যায়ক্রমে সারাদেশে ৩০০টি সিনেমা হল মুক্তি দেওয়া হয়। যেটি বাংলাদেশি চলচ্চিত্রের ইতিহাসে একটি অনন্য রেকর্ড। এছাড়াও ছবিটি ২০১২ সাল পর্যন্ত বাংলাদেশের চলচ্চিত্রের ইতিহাসে সর্বকালের সেরা ব্যাবসাসফল ছবি ছিল।
ওরস্টেড পদক
ওরস্টেড পদক (Oersted Medal') পদার্থবিজ্ঞান শিক্ষাদানে উল্লেখযোগ্য অবদানের জন্য আমেরিকান অ্যাসোসিয়েশন অব ফিজিক্স টিচার্স কর্তৃক প্রদত্ত একটি পুরস্কার। এটি অ্যাসোসিয়েশনের সবচেয়ে সম্মানজনক পুরস্কার। হান্স ক্রিশ্চিয়ান ওরস্টেডের নামে এই পুরস্কারের নামকরণ করা হয়েছে এবং এটি ১৯৩৬ সাল থেকে প্রদান করা হচ্ছে।
উয়েফা ইউরো ২০২০
এই প্রতিযোগিতাটি ইউরোপের ১২টি দেশের ১২টি শহরে ২০২০ সালের ১২ই জুন হতে ১২ই জুলাই পর্যন্ত অনুষ্ঠিত হওয়ার কথা ছিল। কিন্তু ২০২০ সালের ১৭ই মার্চ তারিখে উয়েফা জানিয়েছিল যে, ইউরোপে করোনাভাইরাসের বৈশ্বিক মহামারীর কারণে এই প্রতিযোগিতাটি এক বছর পিছিয়ে অনুষ্ঠিত হবে। মূলত করোনাভাইরাসের বৈশ্বিক মহামারীর কারণে ক্ষতিগ্রস্ত ইউরোপে দেশগুলোতে সরকারি পরিষেবার উপর চাপ কমাতে এবং দেশীয় লীগ স্থগিতের জন্য সময়সূচীতে স্থান দেওয়ার জন্য এই প্রতিযোগিতাটি স্থগিত করা হয়েছিল। তবে, ২০২১ সালে অনুষ্ঠিত হলেও এই আসরটি এখনও "উয়েফা ইউরো ২০২০" নামেই অনুষ্ঠিত হয়েছে।
উয়েফার তৎকালীন সভাপতি মিশেল প্লাতিনি বলেছিলেন, ইউরোপীয় চ্যাম্পিয়নশিপ প্রতিযোগিতার ৬০তম "জন্মদিন" উদ্‌যাপনের জন্য এই আসরটি বেশ কয়েকটি দেশে "রোমান্টিক" একবারের আয়োজন হিসাবে আয়োজিত হবে। এই আসরের ম্যাচগুলো আয়োজনের জন্য প্রত্যেক দেশের অন্যতম সর্বাধিক ধারণক্ষমতাসম্পন্ন স্টেডিয়ামগুলোতে বেছে নেওয়া হয়েছিল; ইংল্যান্ডের লন্ডনের ওয়েম্বলি স্টেডিয়ামটি এই আসরের একটি সেমিফাইনাল ম্যাচ আয়োজনের পাশাপাশি উয়েফা ইউরোপীয় চ্যাম্পিয়নশিপের ইতিহাসে দ্বিতীয়বারের মতো ফাইনাল ম্যাচের আয়োজন করবে (ইতিপূর্বে ওয়েম্বলি স্টেডিয়ামে ১৯৯৬ সালের চেক প্রজাতন্ত্র এবং জার্মানির মধ্যকার ফাইনাল ম্যাচ আয়োজিত হয়েছে)। এই আসরের উদ্বোধনী ম্যাচটি রোমের স্তাদিও অলিম্পিকোতে অনুষ্ঠিত হয়েছিল, যেখানে স্বাগতিক ইতালি তুরস্কের মুখোমুখি হয়েছে। মূলত ১৩টি মাঠে খেলা অনুষ্ঠিত হওয়ার কথা ছিল, তবে পরবর্তীকালে দুই স্বাগতিক দেশকে অপসারণ করা হয়েছিল: ২০১৭ সালের ডিসেম্বর মাসে ব্রাসেল্‌সের ইউরোস্টেডিয়াম নির্মাণের বিলম্বের কারণে ২০২১ সালের এপ্রিল মাসে দর্শকরা উপস্থিত থাকতে পারবেন এমন কোন অনিশ্চয়তার কারণে ডাবলিনকে অপসারণ করা হয়েছিল। স্পেন তাদের আয়োজক শহর বিলবাও থেকে সেভিয়ায় পরিবর্তন করে ম্যাচে দর্শকের উপস্থিতির অনুমতি দিয়েছিল।
পর্তুগাল উয়েফা ফুটবল চ্যাম্পিয়নশিপের বর্তমান চ্যাম্পিয়ন, যারা ২০১৬ সালে ফাইনাল ম্যাচে ফ্রান্সকে হারিয়ে প্রথমবারের মতো শিরোপা জয়লাভ করেছে। উয়েফা ফুটবল চ্যাম্পিয়নশিপের ইতিহাসে প্রথমবারের মতো এই আসরে ভিডিও সহকারী রেফারি (ভিএআর) পদ্ধতি ব্যবহার করা হচ্ছে। ফাইনালের অতিরিক্ত সময় শেষে ১–১ গোলে ড্র হওয়ার পর পেনাল্টি শুট-আউটে ইতালি ইংল্যান্ডকে ৩–২ গোলের ব্যবধানে পরাজিত করে ১৯৬৮ সালের পর প্রথম, উয়েফা ইউরোপীয় চ্যাম্পিয়নশিপের ইতিহাসে দ্বিতীয়বারের মতো শিরোপা জয়লাভ করেছে।
ইউরোপীয় বিন্যাসের সিদ্ধান্ত
২০১২ সালের ৬ই ডিসেম্বর তারিখে, উয়েফা ঘোষণা করেছিল যে এই প্রতিযোগিতার ৬০তম বার্ষিকী উপলক্ষে ইউরোপের একাধিক শহরে এই আসরটি অনুষ্ঠিত হয়েছে। এই আসরের ক্ষেত্রে আয়োজক দেশভিত্তিক জাতীয় দলগুলো স্বয়ংক্রিয়ভাবে মূল পর্বে খেলার যোগ্যতা অর্জন করেনি।
উয়েফা জানিয়েছিল যে প্যান-ইউরোপে এই আসরের মঞ্চায়ন ইউরোপীয় ঋণ সংকটের সময় এক যৌক্তিক সিদ্ধান্ত ছিল। এই আসরভিত্তিক উয়েফার পরিকল্পনা পুরো ইউরোপ জুড়ে মিশ্র প্রতিক্রিয়া গ্রহণ করেছিল। ক্রীড়া সমালোচকরা এই আসরের বর্ধিত বিন্যাস (১৬ দেশের মধ্যকার ৩১টি ম্যাচ হতে ২৪ দেশের মধ্যকার ৫১টি ম্যাচ) এবং এর সাথে সংযুক্ত অতিরিক্ত ব্যয়কে কেবলমাত্র একটি দেশের (তুরস্ক) গুরুতর নিলাম-ডাককে কেন্দ্র করে সিদ্ধান্ত নেওয়ার কারণ হিসেবে উল্লেখ করেছে।
মাঠ নির্বাচন প্রক্রিয়া
লাল রঙে চিহ্নিত প্রজাতন্ত্রী আয়ারল্যান্ড প্রাথমিকভাবে নির্বাচিত হয়েছিল, কিন্তু ২০২১ সালের ২৩শে এপ্রিল ২০২১ উয়েফা কর্তৃক প্রকাশিত মাঠের তালিকা থেকে অপসারিত হয়েছিল। একই দিনে, উয়েফা আরো ঘোষণা করেছিল যে, স্পেনে অনুষ্ঠিত সকল ম্যাচ বিলবাও থেকে সেভিয়ায় স্থানান্তর করা হয়েছিল।
{{legend|#ffffcc|গ্রুপ পর্ব এবং ১৬ দলের পর্বের জন্য সফল নিলাম-ডাক}} {{legend|#ccffcc|গ্রুপ পর্ব এবং কোয়ার্টার ফাইনালের জন্য সফল নিলাম-ডাক}} {{legend|#90ee90|সেমি ফাইনাল এবং ফাইনালের জন্য সফল নিলাম-ডাক। পরবর্তীতে গ্রুপ পর্ব এবং ১৬ দলের পর্ব সংযোজন}} {{legend|#ffbbbb|প্রাথমিকভাবে গ্রুপ পর্ব এবং ১৬ দলের পর্বের জন্য সফল নিলাম-ডাক, কিন্তু পরবর্তীতে তালিকা হতে অপসারণ}} {{legend|#bbf3ff|প্রাথমিকভাবে গ্রুপ পর্ব এবং ১৬ দলের পর্বের জন্য সফল নিলাম-ডাক, কিন্তু পরবর্তীতে মাঠ পরিবর্তন}} {{legend|#f9f9f9|অসফল নিলাম-ডাক (নিলাম-ডাকের শর্ত পূরণ করতে ব্যর্থ হওয়ায় উয়েফা প্রত্যাখ্যান করেছে অথবা ভোটের মাধ্যমে অপসারণ করা হয়েছে}}
মহামারী শুরু
২০২০ সালের শুরুর দিকে, ইউরোপে করোনাভাইরাসের বৈশ্বিক মহামারীর কারণে উয়েফা এই আসরের ১২টি আয়োজক শহর, খেলোয়াড়, কর্মী এবং দর্শকদের উপর এর সম্ভাব্য প্রভাব সম্পর্কে উদ্বেগ প্রকাশ করেছিল। একই বছরের মার্চের শুরুর দিকে উয়েফা কংগ্রেসে উয়েফার সভাপতি আলেকসান্দার চেফেরিন বলেছিলেন যে সংস্থাটি উক্ত পরিস্থিতি মোকাবিলার বিষয়ে আত্মবিশ্বাসী, অন্যদিকে সাধারণ সম্পাদক থেওদোর থেওদোরিদিস জানিয়েছিলেন যে উয়েফা করোনাভাইরাস সম্পর্কে বিশ্ব স্বাস্থ্য সংস্থা এবং আয়োজক দেশগুলোর সরকারগুলোর সাথে যোগাযোগ রক্ষা করছে। একই মাসের শেষের দিকে ফুটবলে করোনাভাইরাসের প্রভাব আরও বেড়ে যায়, যার ফলস্বরুপ বেশ কয়েকটি ঘরোয়া লীগ এবং উয়েফা প্রতিযোগিতা দর্শকশূন্য মাঠে আয়োজন করা শুরু হয়েছিল। ২০২০ সালের ১৩ই মার্চ তারিখে, উয়েফা আসন্ন প্রতিযোগিতামূলক সকল খেলা স্থগিত ঘোষণা করে; একই সাথে ইউরোপের শীর্ষ লীগগুলো স্থগিত ঘোষণা করা হয়, যার মধ্যে বুন্দেসলিগা, লা লিগা, লীগ ১, প্রিমিয়ার লীগ এবং সেরিয়ে আ অন্যতম।
২০২০ সালের ১৭ই মার্চ তারিখে, ২০২০ সালের ইউরো প্রতিযোগিতাসহ দেশীয় এবং ইউরোপীয় সকল প্রতিযোগিতায় করোনাভাইরাসের প্রাদুর্ভাবের প্রতিক্রিয়া নিয়ে আলোচনার জন্য উয়েফা ফিফপ্রোর একজন প্রতিনিধি, উয়েফাভুক্ত ৫৫ সদস্য, ইউরোপিয়ান ক্লাব অ্যাসোসিয়েশন এবং ইউরোপীয় লীগের বোর্ডের সাথে একটি ভিডিও কনফারেন্সের আয়োজন করে। উক্ত সভা শেষে, উয়েফা ঘোষণা করে যে, উয়েফা ইউরো এই আসরটি এক বছরের জন্য স্থগিত করা হয়েছিল এবং একই সাথে তারা ২০২১ সালের ১১ই জুন হতে ১১ই জুলাই পর্যন্ত এই আসরটি আয়োজনের সম্ভাব্য তারিখ ঘোষণা করে। এই স্থগিতাদেশটি ক্ষতিগ্রস্ত দেশগুলোর সরকারী সেবায় চাপ হ্রাস করতে সাহায্য করার পাশাপাশি করোনাভাইরাসের প্রভাব কিছুটা কমে এলে স্থগিত হওয়া ইউরোপীয় দেশগুলোর ঘরোয়া লীগগুলো সমাপ্ত করার সুযোগ করে দিয়েছিল। এর পরের দিন, ফিফা কাউন্সিলের দফতর ফিফাভুক্ত আন্তর্জাতিক খেলার পঞ্জিকায় সকল খেলার তারিখ পরিবর্তনের অনুমোদন দেয়। এর ফলস্বরূপ, ২৪ দলের সমন্বয়ে প্রথমবারের মতো আয়োজিত ফিফা ক্লাব বিশ্বকাপের (যা ২০২০ সালের জুন হতে জুলাই মাসের মধ্যে আয়োজনের কথা ছিল) সময়সূচী পুনরায় নির্ধারণ করা হয়েছিল। ২০২০ সালের ২৩শে এপ্রিল তারিখে, উয়েফা নিশ্চিত করেছিল যে, এই আসরটির নাম পরিবর্তন করা হবে না; অর্থাৎ এই আসরটি উয়েফা ইউরো ২০২০ নামেই আয়োজন করা হয়েছে।
দর্শক পরিকল্পনা ও মাঠ পরিবর্তন
২০২০ সালের মে মাসে, আলেকসান্দের চেফেরিন বলেছিলেন যে, নীতিগতভাবে এই আসরটি নির্বাচিত ১২টি আয়োজক শহরে অনুষ্ঠিত হবে। তবে, তিনি শহরের সংখ্যা হ্রাস করার সম্ভাবনা অস্বীকার করেননি, কারণ তিনটি স্বাগতিক দেশ নতুন সময়সূচীর অধীনে ম্যাচ অনুষ্ঠিত করতে পারবে কিনা তা নিশ্চিত ছিল না। ২০২০ সালের ১৭ই জুন তারিখে, উয়েফা নির্বাহী কমিটি তাদের বৈঠকে এই আসরের মাঠ ও খেলার সময়সূচী পর্যালোচনা করেছিল। উক্ত সভায় উয়েফা নিশ্চিত করেছিল যে, ২০২১ সালে এই আসরের আয়োজক হিসেবে ১২টি মূল আয়োজক মাথই থাকবে এবং একই সাথে উয়েফা সংশোধিত ম্যাচের সময়সূচী অনুমোদন করেছিল। তবে ২০২০ সালের অক্টোবর মাসে চেফেরিনবলেছিলেন যে, এখনও সম্ভব যে পরিকল্পিত ১২টি আয়োজক দেশের তুলনায় কম দেশে এই প্রতিযোগিতা অনুষ্ঠিত হতে পারে। পরবর্তী মাসে, উয়েফা জানিয়েছিল যে তারা "এই বছরের শুরুতে নিশ্চিত করা মাঠ ও বিন্যাসে ইউরো ২০২০ আয়োজন করতে চাই এবং আমরা প্রস্তুতির জন্য সমস্ত আয়োজক শহরের সাথে ঘনিষ্ঠভাবে কাজ করছি"। এছাড়াও ঘোষণা করা হয়েছিল যে, প্রত্যেক আয়োজক মাঠে পূর্ণ ক্ষমতাসম্পন্ন, ১০০% থেকে ৫০% ধারণক্ষমতার মধ্যে, ৩৩% ধারণক্ষমতা সম্পন্ন অথবা বিনা দর্শকের উপস্থিতিতে ম্যাচ আয়োজন করতে পারবে কিনা এই বিষয়ে উয়েফা এবং স্থানীয় স্বাস্থ্য কর্তৃপক্ষের সাথে আলোচনা করছেন। প্রতিটি আয়োজক শহরকে চারটি বিকল্প থেকে দুই অথবা তিনটি পরিকল্পনা রাখতে বলা হয়েছিল। এই বিধিনিষেধে কেবল স্থানীয় দর্শকদের ম্যাচে অনুমতি দেওয়া হতে পারে। প্রতিটি মাঠে কোন দৃশ্যপট পৃথকভাবে প্রয়োগ করা হবে সে বিষয়ে চূড়ান্ত সিদ্ধান্ত মূলত ২০২১ সালের ৫ই মার্চ তারিখে নেওয়া হয়েছিল।  ২০২০ সালের অক্টোবর মাসে, এক ঘোষণায় জানানো হয়েছিল যে ২০২০-এর নাগর্নো-কারাবাখ যুদ্ধের কারণে পরবর্তী নোটিশ না দেওয়া পর্যন্ত আর্মেনিয়া এবং আজারবাইজান উয়েফার ম্যাচ আয়োজন করতে পারবে না। তবে, এটি বাকুতে অনুষ্ঠিত ইউরো ২০২০ ম্যাচের পরিকল্পনাকে প্রভাবিত করবে না। ২০২০ সালের ডিসেম্বর মাসে, দেশদ্বয়ের মধ্যে যুদ্ধবিরতি চুক্তির পরে এই নিষেধাজ্ঞা প্রত্যাহার করা হয়েছিল।
নববর্ষের এক সাক্ষাৎকারে চেফেরিন বলেছিলেন, "টিকা প্রদান শুরু হয়েছে এবং আমি মনে করি গ্রীষ্মে আমরা পূর্ণ অবস্থান নিতে সক্ষম হব। আপাতত, পরিকল্পনাটি হচ্ছে ১২টি দেশে এই আসর আয়োজন করার। অবশ্যই, কোন দেশের সমস্যা হলে তাদের বিকল্প রয়েছে। আমরা এগারো, দশ বা নয়টি শহরে এই আসর আয়োজন করতে প্রস্তুত... এবং এমনকি শুধুমাত্র একটি দেশেও (যদি প্রয়োজন হয়) আয়োজন করতে প্রস্তুত। তবে, আমি ৯৯.৯ শতাংশ নিশ্চিত যে আমরা পরিকল্পনা অনুযায়ী বারোটি শহরে ইউরোপীয় চ্যাম্পিয়নশিপ করব।" ২০২১ সালের ২৭শে জানুয়ারি তারিখে, উয়েফা আয়োজক অ্যাসোসিয়েশনের সাথে এই আসরের আয়োজন বিষয়ে আলোচনা করে এবং পুনরায় নিশ্চিত করে যে এই আসরটি বারোটি শহর জুড়ে অনুষ্ঠিত হবে। আয়োজকদের মাঠের ধারণক্ষমতার পরিকল্পনা জমা দেওয়ার সময়সীমা ২০২১ সালের ৭ই এপ্রিল তারিখে স্থানান্তরিত করা হয় এবং জানানো হয়েছিল যে ১৯শে এপ্রিল তারিখে আয়োজক শহর এবং দর্শকদের বিষয়ে চূড়ান্ত সিদ্ধান্ত নেয়া হবে। উয়েফা পরবর্তী দিন ঘোষণা করেছিল যে সুইজারল্যান্ডের ফেডারেল অফিস অফ পাবলিক হেলথের সংক্রামক রোগের প্রাক্তন প্রধান ড্যানিয়েল কোচ কোভিড-১৯ মহামারী সম্পর্কিত বিষয়ে এই আসরের চিকিৎসা উপদেষ্টা হিসেবে দায়িত্ব পালন করবেন। ২০২১ সালের ফেব্রুয়ারি মাসে ইসরায়েল ফুটবল অ্যাসোসিয়েশন দেশটিতে এই আসরের কিছু ম্যাচ আয়োজনের প্রস্তাব দিয়েছিল, যেখানে টিকাকরণের হার বেশি ছিল। তবে, উয়েফা দ্বারা এটি প্রত্যাখ্যান করা হয়েছিল, যা বারোটি আয়োজক শহরের প্রতি তাদের প্রতিশ্রুতির পুনরাবৃত্তি করে। ২০২১ সালের মার্চ মাসে এক সাক্ষাৎকারে চেফেরিন বলেছিলেন, "আমাদের বেশ কিছু পরিকল্পনা রয়েছে, কিন্তু আমরা প্রতিশ্রুতি দিতে পারি যে, খালি স্টেডিয়ামে ইউরো ২০২০-এর কোনো ম্যাচ খেলার পরিকল্পনা আমাদের নেই। প্রত্যেক আয়োজককে অবশ্যই প্রতিশ্রুতি দিতে হবে যে তাদের খেলায় দর্শক উপস্থিত থাকবে।" উয়েফা পরবর্তীকালে বলেছিল যে, যদি তারা বিনা দর্শকের উপস্থিতিতে ম্যাচ আয়োজনের সিদ্ধান্ত নেয় তবে কোন আয়োজক শহর স্বয়ংক্রিয়ভাবে বাদ দেওয়া হবে না। তবে, উয়েফা বিবেচনা করবে যে দর্শক ছাড়া ম্যাচ খেলা অর্থবহ হবে কিনা অথবা উক্ত ম্যাচগুলো ভিন্ন মাঠে আয়োজন করা উচিত কিনা। একই মাসে ব্রিটিশ প্রধানমন্ত্রী বরিস জনসন উয়েফাকে ইংল্যান্ডে এই আসরের অতিরিক্ত ম্যাচ আয়োজনের প্রস্তাব দেন।
২০২১ সালের ৯ই এপ্রিল তারিখে, উয়েফা এক ঘোষণায় জানিয়েছিল যে, এই আসরের মূল বারোটি আয়োজকদের মধ্যে আটটি আয়োজক তাদের দর্শক পরিকল্পনা নিশ্চিত করেছিল, যেখানে তারা স্টেডিয়ামের ধারণক্ষমতার ২৫% থেকে ১০০% পর্যন্ত পূর্ণ করবে। শুধুমাত্র বিলবাও, ডাবলিন, মিউনিখ এবং রোম তখনো তাদের পরিকল্পনা জমা দিতে পারেনি, প্রতিটি আয়োজককে মূলত তাদের স্টেডিয়ামের ধারণক্ষমতা জমা দেওয়ার জন্য ১৯শে এপ্রিল পর্যন্ত মেয়াদ বাড়ানো হয়েছিল। ১৪ই এপ্রিল তারিখে উয়েফা জানিয়েছিল করে যে, রোম এই প্রতিযোগিতার জন্য দর্শকদের নিশ্চয়তা প্রদান করেছে এবং তাই এটিকে আয়োজক হিসেবে নিশ্চিত করা হয়েছে। ১৯শে এপ্রিল তারিখে জানানো হয়েছিল যে, অবশিষ্ট তিন স্বাগতিকের ২৩শে এপ্রিল পর্যন্ত আরেকবার মেয়াদ বাড়ানো হয়েছিল, তবে এরপর উয়েফা চূড়ান্ত সিদ্ধান্ত গ্রহণ করবে। টিকেট বিক্রয়ের বিস্তারিত চূড়ান্ত করার প্রয়োজনীয়তার কারণে আয়োজক শহরগুলোর কাছে ২৮শে এপ্রিল পর্যন্ত সময় থাকবে, যার মধ্যে দর্শকের সীমা অপরিবর্তিত রাখা হবে নাকি তাদের অনুমোদিত ধারণক্ষমতা বর্ধিত করা হবে সে বিষয়ে তাদের সিদ্ধান্ত নিতে হবে।
এছাড়াও ২৩শে এপ্রিল তারিখে, উয়েফা জানিয়েছিলযে স্থানীয় কর্তৃপক্ষ মিউনিখে নির্ধারিত ম্যাচগুলোর জন্য "সর্বনিম্ন ১৪,৫০০ দর্শকের উপস্থিতি" নিশ্চিত করেছে, যার ফলে চারটি খেলার আয়োজক হিসেবে তাদের নিশ্চিত করা হয়েছে। তবে বাভারিয়ার আঞ্চলিক সরকার এবং জার্মান অভ্যন্তরীণ মন্ত্রণালয় উভয়ই পরবর্তীকালে তাদের অবস্থান পুনরায় ব্যক্ত করেছিল যে, এ ধরনের কোন নিশ্চয়তা নেই এবং দর্শকদের প্রবেশাধিকার এই আসরের সময় মহামারী পরিস্থিতির উপর নির্ভর করবে। এর কিছুদিন পর উয়েফার প্রেসিডেন্ট চেফেরিন একটি জার্মান সংবাদপত্রকে দেওয়া সাক্ষাৎকারে তিনি অস্বীকার করেছিলেন যে উয়েফা দর্শকদের সাথে খেলার নিশ্চয়তা দাবি করেছে এবং স্বীকার করেছিলেন যে, "দর্শকদের উপস্থিতি নিশ্চিত করা হবে কি না, তা স্থানীয় কর্তৃপক্ষ খেলার পূর্বে সিদ্ধান্ত নেবে।"
নিয়ম পরিবর্তন
২০২১ সালের ৩১শে মার্চ তারিখে উয়েফা নির্বাহী কমিটি এই আসরের ম্যাচে সর্বোচ্চ পাঁচটি খেলোয়াড় বদল করার অনুমোদন দেয় (অতিরিক্ত সময়ে ষষ্ঠ খেলোয়াড় বদল করা অনুমোদিত)। তবে, প্রত্যেক দলকে খেলোয়াড় বদলের জন্য মাত্র তিনটি সুযোগ দেওয়া হয়, অতিরিক্ত সময়ে চতুর্থ সুযোগ দেওয়া হয়; যেখানে প্রথমার্ধ শেষে করা প্রতিস্থাপন, অতিরিক্ত সময় শুরুর পূর্বে এবং অতিরিক্ত সময়ের প্রথমার্ধ শেষে বদল করা খেলোয়াড় গণনা করা হয় না। এর ফলে ব্যস্ত সময়সূচীর কারণে করোনাভাইরাস মহামারীর সময় ইন্টারন্যাশনাল ফুটবল অ্যাসোসিয়েশন বোর্ড পাঁচটি বদলি খেলোয়াড় ব্যবহারের অনুমতি দিয়েছিল, যা খেলোয়াড়দের উপর আরও বেশি বোঝা তৈরি করেছিল।
এপ্রিল মাসের শুরুতে, উয়েফা আরও জানিয়েছিল যে, একটি দলে সম্ভাব্য করোনাভাইরাসের প্রাদুর্ভাবের ক্ষেত্রে জাতীয় দলের ম্যানেজারের আহ্বানের পরে তারা এই আসরে অংশগ্রহণকারী দলের খেলোয়াড়ের সংখ্যা সাধারণ ২৩ জন হতে সম্প্রসারিত করায় অনুমতি দেওয়ার কথা বিবেচনা করছে, এর পাশাপাশি উয়েফা পূর্ববর্তী মৌসুমের ব্যস্ত সময়সূচীর কারণে খেলোয়াড়দের ক্লান্তি হ্রাস করার কথা বিবেচনা করছে। ২৭শে এপ্রিল তারিখে উয়েফার জাতীয় দল প্রতিযোগিতা কমিটি ২৬ জন খেলোয়াড়ের দলে সম্প্রসারণের অনুমোদন দেয় বলে উয়েফা নির্বাহী কমিটির পক্ষ থেকে নিশ্চিত করা হয়েছিল। ৪ঠা মে তারিখে নির্বাহী কমিটি ২৬ খেলোয়াড়ের দল ব্যবহারের বিষয়টি নিশ্চিত করে। তবে, খেলার আইনের সাথে সামঞ্জস্য রেখে দলগুলো এখনো প্রতিটি আসরের সময়সূচীর জন্য ম্যাচ শিটে সর্বাধিক ২৩ জন খেলোয়াড়ের নাম বলতে পারে (যার মধ্যে ১২ জন বদলি খেলোয়াড় থাকবে)। এছাড়াও ঘোষণা করা হয়েছিল যে, প্রতিটি দলের প্রথম ম্যাচের পর, শারীরিক অসুস্থতার কারণে গোলরক্ষকদের প্রতিস্থাপন করা যেতে পারে, এমনকি যদি দলে অন্যান্য গোলরক্ষক উপলব্ধ থাকে।
করোনাভাইরাস মহামারীর জন্য বিশেষ নিয়ম
২০২১ সালের ৪ঠা মে তারিখে, উয়েফা নির্বাহী কমিটি ইউরোপে কোভিড-১৯ এর মহামারীর কারণে চূড়ান্ত পর্বের জন্য বিশেষ নিয়ম অনুমোদন করেছিল:
বাছাইপর্ব
এই আসরে আয়োজক দেশের স্বয়ংক্রিয়ভাবে চূড়ান্ত পর্বে অংশগ্রহণ করার পদ্ধতি বাতিল করা হয়েছিল, যার ফলস্বরুপ উয়েফাভুক্ত ৫৫টি জাতীয় দল (যার মধ্যে ১২টি আয়োজক দেশের জাতীয় দল অন্তর্ভুক্ত) চূড়ান্ত পর্বে বিদ্যমান ২৪টি স্থানের জন্য বাছাইপর্বে লড়াই করেছিল। ২০১৪ সালের সেপ্টেম্বর মাসে উয়েফা কর্তৃক আয়োজক শহর নির্ধারণ করা সত্ত্বেও বাছাইপর্বে অংশগ্রহণকারী কোন আয়োজক দেশের জাতীয় দল চূড়ান্ত পর্বে উত্তীর্ণ হতে ব্যর্থ হলেও উক্ত শহরের আয়োজক হওয়ার অধিকার পরিবর্তন করা হবে না।
এই আসরের মূল বাছাইপর্ব ২০১৮ ফিফা বিশ্বকাপের পরপর একই বছরের সেপ্টেম্বর মাসের পরিবর্তে ২০১৯ সালে মার্চ মাসে শুরু হয়েছিল এবং একই বছরের নভেম্বর মাসে শেষ হয়েছিল। বাছাইপর্বের বিন্যাসটি পূর্ববর্তী আসরের মতোই ছিল, যদিও চূড়ান্ত পর্বে বিদ্যমান ২৪টি স্থানের মধ্যে কেবল ২০টি মূল বাছাইপর্ব শেষে নিধারিত হয়েছিল; অবশিষ্ট ৪টি স্থানের দল নির্ধারণ এখনো বাকি রয়েছ। ২০১৬ সালের মে মাসে উয়েফায় কসোভো ফুটবল দলের অন্তর্ভুক্তির পরে ঘোষণা করা হয়েছিল যে উয়েফা নেশনস লীগের সমাপ্তির পর তৎকালীন উয়েফাভুক্ত ৫৫টি জাতীয় দলকে ১০টি গ্রুপে (৫ দলবিশিষ্ট ৫টি গ্রুপ এবং ৬ দলবিশিষ্ট ৫টি গ্রুপ, যার মধ্যে উয়েফা নেশনস লীগের চূড়ান্ত পর্বের ৪টি দল নিশ্চিতভাবে ৫ দলবিশিষ্ট গ্রুপে অবস্থান করবে) বিভক্ত করা হবে, যার মধ্য হতে প্রত্যেক গ্রুপ শীর্ষ ২টি দল চূড়ান্ত পর্বে প্রবেশ করবে। বাছাইপর্বের খেলাগুলো ২০১৯ সালের মার্চ, জুন, সেপ্টেম্বর, অক্টোবর এবং নভেম্বর মাসে দ্বৈত ম্যাচডে-তে আয়োজন করা হয়েছিল।
২০১৮ সালে শুরু হওয়া উয়েফা নেশনস লীগ তৈরির পর পর,   ২০১৮–১৯ উয়েফা নেশনস লীগ ইউরো বাছাইয়ের সাথে যুক্ত ছিল, যা উক্ত লীগে অংশগ্রহণকারী দলগুলোকে এই আসরে খেলার যোগ্যতা অর্জনের আরেকটি সুযোগ দিয়েছিল। ইতিমধ্যে ইউরোপীয় চ্যাম্পিয়নশিপ উত্তীর্ণ না হওয়া প্রতিটি বিভাগ হতে চারটি দল প্রতিটি বিভাগের প্লে-অফে প্রতিদ্বন্দ্বিতা করবে। দুটি সেমি ফাইনাল (পয়েন্ট টেবিলের শীর্ষ দল বনাম পয়েন্ট টেবিলের চতুর্থ দল এবং পয়েন্ট টেবিলের দ্বিতীয় দল বনাম পয়েন্ট টেবিলের তৃতীয় দল) খেলার মাধ্যমে প্রতিটি বিভাগের জন্য প্লে অফের বিজয়ী হিসেবে নির্ধারণ করা হবে। অতঃপর উক্ত সেমি ফাইনালে বিজয়ী দুই দলের মধ্যে একটি ফাইনাল খেলার (যার মাঠ সেমি ফাইনালে বিজয়ী দলের মধ্যে নির্ধারণ করা হবে) আয়োজন করা হবে, উক্ত খেলায় বিজয়ী দল ইতিমধ্যে এই আসরের জন্য উত্তীর্ণ ২০টি দলের সাথে যোগ দেওয়ার কথা রয়েছে।
উত্তীর্ণ দল
এই আসরে জন্য উত্তীর্ণ ২৪টি দলের মধ্যে ১৯টি দল ২০১৬ সালে অংশগ্রহণ করেছিল। তাদের মধ্যে বেলজিয়াম এবং ইতালি রয়েছে, যারা উভয়েই অপরাজিত থেকে (১০ ম্যাচে ১০টি জয়) চূড়ান্ত পর্বের জন্য উত্তীর্ণ হয়েছিল, গত আসরের ইউরোপীয় চ্যাম্পিয়ন পর্তুগাল এবং বিশ্ব চ্যাম্পিয়ন ফ্রান্স এবং জার্মানি রেকর্ড টানা ১৩তম সরাসরি ইউরোপীয় চ্যাম্পিয়নশিপের জন্য উত্তীর্ণ হয়েছিল। ফিনল্যান্ড এবং উত্তর মেসিডোনিয়া এই আসরে অংশগ্রহণ করার মাধ্যমে ইউরোপীয় চ্যাম্পিয়নশিপে অভিষেক করেছে, এর পূর্বে তারা কোন বড় প্রতিযোগিতায় খেলার জন্য উত্তীর্ণ হয়নি।  এই আসরের সহ-আয়োজক স্কটল্যান্ড ১৯৯৮ ফিফা বিশ্বকাপের পর প্রথমবারের মতো বড় কোন আন্তর্জাতিক প্রতিযোগিতা এবং ১৯৯৬ সালের পর প্রথমবারের মতো ইউরোপীয় চ্যাম্পিয়নশিপের জন্য উত্তীর্ণ হয়েছিল। নেদারল্যান্ডস এবং ডেনমার্ক ২০১৬ সালে বাদ পড়ার পর পুনরায় ইউরোপীয় চ্যাম্পিয়নশিপে উত্তীর্ণ হয়েছিল, এটি ২০১৪ ফিফা বিশ্বকাপের পর নেদারল্যান্ডসের প্রথমবারের মতো বড় কোন আন্তর্জাতিক প্রতিযোগিতায় অংশগ্রহণ।  প্রথমবারের মতো অস্ট্রিয়া, হাঙ্গেরি, স্লোভাকিয়া এবং ওয়েলস টানা দ্বিতীয়বারের মতো ইউরোপীয় চ্যাম্পিয়নশিপের অংশগ্রহণ করেছিল।  ২০০৪ সালের চ্যাম্পিয়ন গ্রিস একমাত্র প্রাক্তন চ্যাম্পিয়ন, যারা এই আসরে উত্তীর্ণ হতে ব্যর্থ হয়েছিল, এটি তাদের টানা দ্বিতীয় ইউরোপিয়ান চ্যাম্পিয়নশিপ এবং টানা তৃতীয় বড় প্রতিযোগিতা যেখানে তারা উত্তীর্ণ হতে ব্যর্থ হয়েছিল। আলবেনিয়া, আইসল্যান্ড, উত্তর আয়ারল্যান্ড, প্রজাতন্ত্রী আয়ারল্যান্ড এবং রোমানিয়া ২০১৬ সালের চূড়ান্ত পর্বে অংশগ্রহণ করলেও এই আসরে উত্তীর্ণ হতে ব্যর্থ হয়েছিল।
১১টি আয়োজক দেশের মধ্যে ৭টি সরাসরিভাবে এই আসরে অংশগ্রহণ করার জন্য উত্তীর্ণ হয়েছিল, অন্যদিকে হাঙ্গেরি ও স্কটল্যান্ড প্লে-অফের মাধ্যমে উত্তীর্ণ হয়েছিল। প্লে-অফের সেমি-ফাইনালে রোমানিয়া বাদ পড়েছিল। এবং আজারবাইজান বাছাইপর্বের গ্রুপ পর্ব থেকেই বিদায় নিয়েছিল। মূলত এই আসরের আয়োজক হিসেবে নির্বাচিত প্রজাতন্ত্রী আয়ারল্যান্ডও প্লে-অফের সেমি-ফাইনালে বাদ পড়েছিল, কিন্তু পরবর্তীকালে তাদের আয়োজক অধিকার অপসারণ করা হয়েছিল।
মাঠ
২০১৪ সালের ১৯শে সেপ্টেম্বর তারিখে উয়েফা ১৩টি মাঠ নির্বাচন ও ঘোষণা করেছিল। তবে ইউরোস্টেডিয়াম নির্মাণে বিলম্বের কারণে উয়েফা নির্বাহী কমিটি ২০১৭ সালের ৭ই ডিসেম্বর তারিখে ব্রাসেল্‌সকে স্বাগতিক শহরের পদ থেকে অপসারণ করা হয়েছিল। ব্রাসেল্‌সে প্রাথমিকভাবে অনুষ্ঠিত হতে যাওয়া চারটি ম্যাচ (গ্রুপ পর্বের ৩টি, ১৬ দলের পর্বের ১টি) লন্ডনের ওয়েম্বলি স্টেডিয়ামে পুনরায় স্থাপন করা হয়েছিল। ২০২১ সালের ২৩শে এপ্রিল তারিখে উয়েফা জানিয়েছিল যে, করোনাভাইরাস মহামারীর কারণে দর্শকদের ব্যাপারে অনিশ্চয়তার জন্য ডাবলিনের আভিভা স্টেডিয়ামকে এই আসরের আয়োজকের পদ থেকে অপসারণ করা হয়েছিল। গ্রুপ পর্বের তিনটি ম্যাচের জন্য সেন্ট পিটার্সবার্গের ক্রেস্তভস্কি স্টেডিয়াম এবং লন্ডনের ওয়েম্বলি স্টেডিয়ামে ১৬ দলের পর্বের সময়সূচীর চারটি ম্যাচ পুনরায় নির্ধারণ করা হয়েছিল। একইভাবে, উয়েফা স্পেনের চারটি ম্যাচ বিলবাওয়ের সান মামেস স্টেডিয়াম হতে সেভিয়ার লা কার্তুহা স্টেডিয়ামে স্থানান্তর করা হয়েছিল।
২০১৭ সালের ৭ই ডিসেম্বর তারিখে, এক ঘোষণায় জানানো হয়েছিল যে উদ্বোধনী ম্যাচটি রোমের স্তাদিও অলিম্পিকোয় অনুষ্ঠিত হবে, যা আমস্টারডাম, গ্লাসগো এবং সেন্ট পিটার্সবার্গের পরিবর্তে নির্বাচন করা হয়েছিল। উয়েফা সিদ্ধান্ত নিয়েছিল যে, যদি তারা চূড়ান্ত পর্বে উত্তীর্ণ হয়, তবে উদ্বোধনী ম্যাচে ইতালি অংশগ্রহণ করবে।
নির্বাচিত ১১টি শহর ও দেশের মধ্যে ৭টি শহর এবং ৬টি দেশ ইতিপূর্বে কখনও ইউরোপীয় চ্যাম্পিয়নশিপের চূড়ান্ত পর্বের ম্যাচ আয়োজন করেনি। ১৯৬৪ সালের ইউরোপিয়ান নেশন্স কাপের আয়োজন করার সময় সেভিয়ার কোন মাঠ ছিল না এবং আজারবাইজান, ডেনমার্ক, হাঙ্গেরি, রোমানিয়া, রাশিয়া অথবা স্কটল্যান্ডের কেউই ইতিপূর্বে এই প্রতিযোগিতার কোন আসর আয়োজন করেনি। নির্বাচিত ১১টি স্টেডিয়ামের মধ্যে মাত্র ২টি ইতিপূর্বে একটি ইউরোপীয় চ্যাম্পিয়নশিপের ম্যাচ আয়োজন করেছিল: ১৯৬৮ এবং ১৯৮০ সালে স্তাদিও অলিম্পিকো এবং ২০০০ সালে ইয়োহান ক্রুইফ এরিনা ইতিপূর্বে ইউরোপীয় চ্যাম্পিয়নশিপের ম্যাচ আয়োজন করেছিল। মূল ওয়েম্বলি স্টেডিয়াম ১৯৯৬ সালের ম্যাচ এবং ফাইনাল আয়োজন করেছিল, যদিও এটি একই অঞ্চলে অবস্থিত, এটিকে বর্তমান ওয়েম্বলি স্টেডিয়ামের হতে একটি ভিন্ন স্টেডিয়াম হিসেবে শ্রেণীবদ্ধ করা হয়েছে।
প্রতিটি শহর (সেন্ট পিটার্সবার্গ এবং লন্ডন ব্যতীত, যারা যথাক্রমে গ্রুপ পর্বের ৬টি ম্যাচ এবং ১৬ দলের পর্বের ২টি ম্যাচ আয়োজন করবে) গ্রুপ পর্বের তিনটি ম্যাচ এবং ১৬ দলের পর্ব অথবা কোয়ার্টার ফাইনালের একটি ম্যাচ আয়োজন করবে। ১১টি স্টেডিয়ামের জন্য বরাদ্দকৃত ম্যাচ নিম্নরূপ:
গ্রুপ পর্বের আয়োজক
আয়োজক শহরগুলো ৬টি জুটিতে বিভক্ত, যা ক্রীড়া শক্তি (ধরে নেওয়া যায় যে সকল আয়োজক দল এই আসরে খেলার জন্য উত্তীর্ণ হয়েছে), ভৌগোলিক বিবেচনা এবং নিরাপত্তা/রাজনৈতিক সীমাবদ্ধতার ভিত্তিতে গঠন করা হয়েছে। ২০১৭ সালের ৭ই ডিসেম্বর তারিখে এক ড্রয়ের মাধ্যমে জুটিগুলোর দ্বারা আয়োজিত ম্যাচের গ্রুপ নির্ধারণ করা হয়েছিল। প্রতিটি উত্তীর্ণ আয়োজক দেশ ঘরের মাঠে সর্বনিম্ন দুটি ম্যাচ খেলবে। নিম্নে গ্রুপগুলোর জুটি উল্লেখ করা হয়েছে:
যদি প্লে-অফের একটি আয়োজক দল উত্তীর্ণ হতে ব্যর্থ হয়, তবে পথ বিজয়ী ম্যাচের সময়সূচীতে স্বাগতিকে করে স্থান নেবে এবং এর ফলে সংশ্লিষ্ট আয়োজকের আয়োজক শহরে উপর্যুক্ত মানদণ্ডের উপর ভিত্তি করে দুইটি অথবা তিনটি ম্যাচ খেলবে, যা উত্তীর্ণ হতে ব্যর্থ হয়েছে। ২০১৯ সালের ২২শে নভেম্বর তারিখে ১২:০০ সিইটি সময়ে সুইজারল্যান্ডের নিওঁয়ে অবস্থিত উয়েফার সদর দফতরে (প্লে-অফের ড্রসহ) ড্র অনুষ্ঠিত হয়েছিল। গ্রুপ বি-এর (ডেনমার্ক ও রাশিয়ার) জন্য প্রয়োজনীয় ড্রয়ে দুটি বল প্রস্তুত করা হয়েছিল।
প্রশিক্ষণকেন্দ্র
প্রতিটি দল ম্যাচের অনুশীলন করার জন্য একটি প্রশিক্ষণকেন্দ্র বেছে নিয়েছিল। দলগুলো পুরো আসর জুড়ে এই স্থানগুলোতে প্রশিক্ষণ এবং বসবাস করবে, তাদের প্রশিক্ষণকেন্দ্র থেকে দূরে অনুষ্ঠিত ম্যাচগুলোর তারা শুধুমাত্র ভ্রমণ করবে। পূর্ববর্তী আসরের মতো বিপরীতে, প্রতিটি দল প্যান-ইউরোপীয় বিন্যাসের কারণে যেকোন স্থানে তাদের বেস ক্যাম্প স্থাপন করতে পারে, আয়োজক দেশগুলোর ক্ষেত্রে কোন বাধ্যবাধকতা নেই। ২০২০ সালের ২৭শে জানুয়ারি তারিখে উয়েফা কর্তৃক সরাসরি উত্তীর্ণ বিশটি দলের জন্য নির্বাচিত প্রশিক্ষণকেন্দ্র ঘোষণা করা হয়েছিল। প্লে-অফের মাধ্যমে উত্তীর্ণ দলগুলোর প্রশিক্ষণকেন্দ্র ২০২১ সালে ঘোষণা করা হয়েছিল।
চূড়ান্ত ড্র
২০১৯ সালের ৩০শে নভেম্বর তারিখের ১৮:০০টায় সিইটি (১৯:০০ ইইটি) চূড়ান্ত পর্বের ড্র রোমানিয়ার বুখারেস্টের রোমেক্সপোতে অনুষ্ঠিত হয়েছিল।  ২৪টি দল চার দলের ছয়টি গ্রুপে ড্রয়ের মাধ্যমে বিভক্ত করা হয়েছিল। ড্রয়ের সময় চারটি প্লে-অফ দলের পরিচিত জানা যায়নি, যার ফলের তাদের অবস্থান প্লে-অফ পথ এ থেকে ডি-এর চ্যাম্পিয়ন হিসেবে চিহ্নিত করা হয়েছিল। যদি এমন কিছু দল থাকতো যাদের চূড়ান্ত পর্বের ড্রয়ের সময় নির্দিষ্ট করা যেত না, তবে তাদের ক্ষেত্রে ২০২০ সালের ১লা এপ্রিল তারিখে প্লে-অফের পরে আরেকটি ড্র অনুষ্ঠিত হতো, কিন্তু উয়েফা নিশ্চিত করেছিল যে ২০টি সরাসরি উত্তীর্ণ দলের পরিচয় জানার পর অতিরিক্ত ড্রয়ের প্রয়োজন ছিল না এবং সেসময়য় ১৬টি প্লে-অফ দলের পরিচয় জানা গিয়েছিল।
যেহেতু একই গ্রুপের দুটি আয়োজক দল একই পাত্রে থাকতে পারে না, উয়েফা জরুরী সভা হয় উচ্চতর পাত্রের সর্বনিম্ন অবস্থানের দলের সাথে একটি আয়োজক দল পরিবর্তন করত অথবা নিম্নবর্তী পাত্রের সর্বোচ্চ অবস্থানের দলের সাথে একটি আয়োজক দল পরিবর্তন করত (এই নীতির উপর ভিত্তি করে এই পদক্ষেপটি ড্রয়ের পাত্রের উপর ন্যূনতম প্রভাব ফেলবে)। তবে, এই আসরের এই ধরনের কোন সমন্বয় প্রয়োজন ছিল না।
এই আসরের ড্রটি পাত্র ১-এর মধ্য দিয়ে শুরু হয়েছিল এবং পাত্র ৪-এর মধ্য দিয়ে সম্পন্ন হয়েছিল, যেখান থেকে একটি দলের অবস্থান ড্র করা হয়েছিল এবং প্রত্যেক দলকে প্রথম উপলব্ধ গ্রুপে স্থান দেয়া হয়েছিল। এরপর গ্রুপের অবস্থান (ম্যাচের সময়সূচী নির্ধারণের জন্য) ড্র করা হয়েছিল। ড্রয়ে নিম্নলিখিত শর্তগুলো প্রয়োগ করা হয়েছিল (যে দলগুলো তখনো প্লে-অফের মাধ্যমে উত্তীর্ণ হতে পারতো তাদের ক্ষেত্রেও):
প্লে-অফ পথের গ্রুপ বরাদ্দ
প্লে-অফের বিন্যাসের কারণে, যা সম্ভাব্য সমস্ত পরিস্থিতি অনুমান করা অসম্ভব করে তোলে, উয়েফা প্রশাসনকে উত্তীর্ণ গ্রুপ পর্ব শেষ না হওয়া পর্যন্ত এই আসরের চূড়ান্ত ড্র সম্পর্কিত সমস্যা সমাধানের জন্য অপেক্ষা করতে হয়েছিল। উয়েফার পক্ষে প্লে-অফের একটি পথকে দুটি আয়োজক দল ধারণ করা থেকে বিরত রাখা সম্ভব ছিল না, যার ফলে রোমানিয়া (গ্রুপ সি-এর স্বাগতিক) এবং হাঙ্গেরিকে (গ্রুপ এফ-এর স্বাগতিক) পথ এ-তে একসাথে ড্র করা হয়েছিল। অতএব, এই প্লে-অফ পথের চ্যাম্পিয়নকে এই আসরের চূড়ান্ত ড্রয়ে দুটি গ্রুপ নির্ধারণ করা দরকার ছিল। এর জন্য অনুমতি দেওয়ার জন্য, পথ এ, পথ ডি-এর সাথে জুটি বাঁধা হয়েছিল (যা কোন আয়োজক দেশ ধারণ করে না), তাই প্রতিটি সম্ভাব্য উত্তীর্ণ দলের জন্য একটি স্পষ্ট দৃশ্য সরবরাহ করে। ২০১৯ সালের ২২শে নভেম্বর তারিখে ১২:০০টায় (সিইটি) সময়ে সুইজারল্যান্ডের নিওঁয়ে অবস্থিত উয়েফার সদর দফতরে (প্লে-অফের ড্রসহ) ড্র অনুষ্ঠিত হয়েছিল, যা এই আসরের চূড়ান্ত পর্বের গ্রুপের পথ এ-এর বরাদ্দের জন্য অগ্রাধিকারের ভিত্তিতে সিদ্ধান্ত নিয়েছিল।
ড্রয়ের সময় দুটি গ্রুপের নাম সম্বলিত দুটি বল প্রস্তুত করা হয়েছিল (রোমানিয়া ও হাঙ্গেরির জন্য যথাক্রমে গ্রুপ সি এবং গ্রুপ এফ)। ড্র করা প্রথম বলটি দ্বিতীয় বলের আয়োজক দল ("অ-অগ্রাধিকার গ্রুপ") পথ এ-এর চ্যাম্পিয়নকে বরাদ্দ করা গ্রুপ ("অগ্রাধিকার গ্রুপ") হিসেবে নির্ধারণ করে। ড্রয়ে, গ্রুপ এফ অগ্রাধিকার গ্রুপ হিসেবে নির্বাচিত হয়েছিল, যার ফলে নিম্নলিখিত সম্ভাব্য ফলাফল ছিল:
বণ্টন
নিম্নলিখিত পাত্রগুলোর গঠন ছিল:
ড্রয়ের ফলাফল এবং গ্রুপের সময়সূচী
ড্রয়ের ফলে নিম্নলিখিত গ্রুপগুলো (বাঁকা দ্বারা প্লে-অফে চ্যাম্পিয়ন দলগুলোকে নির্দেশ করা হয়েছে, যাদের পরিচয় ড্রয়ের সময় জানা যায়নি):
গ্রুপ পর্বের জন্য সময়সূচী ড্রয়ের ফলাফলের উপর ভিত্তি করে সিদ্ধান্ত নেওয়া হয়েছিল।
দ্রষ্টব্য: সময়সূচীর জন্য অবস্থানগুলো ক্ষেত্রে পাত্রগুলো ব্যবহার করেনি এবং এর পরিবর্তে ড্রয়ের অবস্থানগুলো ব্যবহার করেছিল, যেমন ১ম দল ড্রয়ের পাত্র ১ থেকে ছিল না।
দল
করোনাভাইরাস মহামারীর কারণে খেলোয়াড়দের বোঝা হ্রাস করার জন্য এবং একটি দলে করোনাভাইরাসের প্রাদুর্ভাবের ক্ষেত্রে, দলের আকার ২৩ (২০০৪ সাল থেকে প্রতিটি ইউরোপীয় চ্যাম্পিয়নশিপে ব্যবহৃত) থেকে বাড়িয়ে ২৬-এ করা হয়। তবে, প্রতিটি আসরের সময়সূচীর জন্য ম্যাচ শিটে অনুমোদিত খেলোয়াড়দের সর্বাধিক সংখ্যা ২৩-ই ছিল। প্রত্যেক দল (যেখানে অবশ্যই তিনজন গোলরক্ষক অন্তর্ভুক্ত থাকতে হবে) এই আসরের উদ্বোধনী ম্যাচের অন্তত দশ দিন পূর্বে (২০২১ সালের ১লা জুন তারিখের মধ্যে) তাদের চূড়ান্ত দল জমা দিতে হয়েছিল। যদি কোন খেলোয়াড় তার দলের প্রথম ম্যাচের পূর্বে এই আসরে তার অংশগ্রহণ রোধ করার জন্য যথেষ্ট আহত অথবা অসুস্থ হয়ে পড়ে, তবে তাকে অন্য খেলোয়াড় দ্বারা প্রতিস্থাপিত করা যেতে পারে। তবে শারীরিক অসুস্থতার কারণে তার দলের প্রথম ম্যাচের পরও গোলরক্ষকদের স্থলাভিষিক্ত করা হতে পারে।
রেফারি
২০১৮ সালের ২৭ই সেপ্টেম্বর তারিখে উয়েফা নির্বাহী কমিটি উয়েফা ইউরোপীয় চ্যাম্পিয়নশিপে প্রথমবারের মতো ভিডিও সহকারী রেফারি (ভিএআর) প্রযুক্তি ব্যবহারের অনুমোদন দিয়েছিল। ২০২০ সালের ১২ই ফেব্রুয়ারি তারিখে, উয়েফা এবং কনমেবলের মধ্যকার সহযোগিতা বৃদ্ধির জন্য একটি সমঝোতা স্মারক স্বাক্ষর করেছিল, যার মধ্যে এই আসরের গ্রুপ পর্বের জন্য নিযুক্ত দক্ষিণ আমেরিকার ম্যাচ কর্মকর্তাদের একটি সম্ভাবনা দল ছিল।
২০২১ সালের ২১শে এপ্রিল তারিখে উয়েফা এই আসরের জন্য ১৯টি রেফারি দল ঘোষণা করেছিল। এর মধ্যে আর্জেন্টিনার রেফারি ফের্নান্দো রাপায়িনি এবং তার সহকারীরা ছিলেন, যারা কনমেবলের সাথে উয়েফার রেফারি বিনিময় কর্মসূচির অংশ হিসেবে ইউরোপীয় চ্যাম্পিয়নশিপের জন্য নির্বাচিত প্রথম দক্ষিণ আমেরিকান রেফারি। একইভাবে ২০২১ কোপা আমেরিকার জন্য একদল স্পেনীয় রেফারিদের নির্বাচিত করা হয়েছিল।
প্রতিটি ম্যাচের জন্য নয় জন রেফারির একটি রেফারি দল নিয়োগ করা হয়েছিল। স্টেডিয়ামে পাঁচ জনের দলে একজন রেফারি, দুইজন সহকারী রেফারি, একজন চতুর্থ কর্মকর্তা এবং একজন সংরক্ষিত সহকারী রেফারি ছিলেন। এছাড়াও, চার জন ভিডিও ম্যাচ কর্মকর্তা সুইজারল্যান্ডের নিওঁয়ে অবস্থিত উয়েফার সদর দফতরে ছিলেন। এই দলে একজন ভিডিও সহকারী রেফারি (রেফারির সাথে যোগাযোগের মূল ব্যক্তি প্রধান ভিডিও রেফারি), একজন সহকারী ভিডিও সহকারী রেফারি (যিনি ম্যাচ অনুসরণে মনোনিবেশ করেন), একটি অফসাইড ভিএআর (যিনি সমস্ত সম্ভাব্য অফসাইড পরিস্থিতি পর্যালোচনা করেন) এবং একটি সহয়তাকারী ভিএআর (যিনি সমন্বয় ক্ষমতা সম্পন্ন কাজ করেন) ছিলেন।
এছাড়াও, উয়েফা ২২ জন ভিডিও ম্যাচ কর্মকর্তা এবং ১২ জন সহায়তাকারী ম্যাচ কর্মকর্তার (যারা চতুর্থ কর্মকর্তা বা সংরক্ষিত সহকারী রেফারি হিসেবে কাজ করে) নাম ঘোষণা করেছিল। এর মধ্যে উয়েফা ইউরোপীয় চ্যাম্পিয়নশিপ ফাইনালে প্রথম নারী কর্মকর্তা সহায়তাকারী রেফারি স্তেফারি ফ্রাপার ছিলেন।
গ্রুপ পর্ব
২০১৮ সালের ২৪শে মে তারিখে, উয়েফা এই আসরের চূড়ান্ত পর্বের সময়সূচী ঘোষণা করেছিল, যার মধ্যে কেবল উদ্বোধনী ম্যাচ এবং কোয়ার্টার ফাইনালের জন্য কিক-অফ সময় অন্তর্ভুক্ত ছিল। চূড়ান্ত ড্রয়ের পর ২০১৯ সালের ৩০শে নভেম্বর তারিখে গ্রুপ পর্বের অবশিষ্ট এবং ১৬ দলের পর্বের ম্যাচের কিক-অফ সময় ঘোষণা করা হয়েছিল। ২০২০ সালের ১৭ই জুন তারিখে, উয়েফা ২০২১ সালে এই আসরের জন্য সংশোধিত ম্যাচ সূচি ঘোষণা করেছিল। সকল ম্যাচের তারিখ, কিক-অফ সময় এবং মাঠ অভিন্ন ছিল, তবে সকল খেলা একদিন পূর্বে স্থানান্তরিত হয় যেন ম্যাচগুলো সপ্তাহের একই দিনে (অর্থাৎ ১২ থেকে ১১ জুন পর্যন্ত উদ্বোধনী ম্যাচ শুক্রবারে থাকার কারণে) থেকে যায়। ২০২১ সালের ২৩শে এপ্রিল তারিখে উয়েফা এই আসর থেকে একটি স্টেডিয়াম অপসারণ এবং অন্যটি প্রতিস্থাপিত করার পর ম্যাচের সময়সূচীর মাঠ বণ্টন সংশোধন করেছিল। গ্রুপে ১ম, ২য় স্থান অধিকারী এবং সেরা চারটি তৃতীয় স্থান অধিকারী দল ১৬ দলের পর্বের জন্য উত্তীর্ণ হয়েছিল।